यह चीज़ जिसे हम विश्व अर्थव्यवस्था के नाम से जानते हैं, वह काफ़ी लंबे अरसे से है।
यहाँ हम शुरुआती व्यापारियों को देख रहे हैं जो एक कीमत तय करने की कोशिश में हैं...
शायद समूहों के लिए।
जब हमने "पैसे" का आविष्कार किया, तो हालात थोड़े और सभ्य हो गए।
अब, मुझे पता है आपको ऐसा लगेगा कि आपको पता है पैसा क्या है।
पर क्या सच में पता है?
हम अपनी पूरी ज़िंदगी उसी को हासिल करने में लगा देते हैं।
पर एक कागज़ के टुकड़े पर इतना भरोसा जागा कैसे?
क्या यह मूलभूत रूप से कीमती है?
या फिर सब एक बड़ा सा झूठ है,
उसी तरह जब आपका बच्चा आपको मालिश के लिए कोई कूपन पकड़ाता है?
पैसे के पीछे का राज़
विश्व अर्थव्यवस्था के केन्द्र में छुपा वह बड़ा सा रहस्य है।
हम हर रोज़ उसका इस्तेमाल करते हैं।
पर क्या आपने कभी रुककर यह सवाल किया है कि यह सब पैसा क्यों नहीं है,
बल्कि यह है?
या फिर...
क्या पैसा बकवास है?
आपको यह बात पसंद आए चाहे ना, हम सब पैसे से जुड़े हैं।
मैं कैल पेन, इस बड़े से शैतान की तलाश में निकला हूँ जिसका नाम है विश्व अर्थव्यवस्था।
दिस जायंट बीस्ट दैट इज़ द ग्लोबल इकॉनमी
एपलेचियन पहाड़ों में
कहीं पर
नर्क हमेशा के लिए होता है!
क्या हो अगर आपको किसी पर भरोसा न हो?
रुकिए
अगर आपको ऐसा लगे कि पैसे में विश्वास करना खतरनाक है तो?
सावधान दूरी बनाए रहें
इतना खतरनाक कि वह आखिर आपकी मौत की वजह बन सकता है।
तब आप तत्परता विशेषज्ञ, जेन और रिक ऑस्टिन जैसे बन जाएँगे।
उन्होंने यह अकेला, छुपा हुआ घेरा तैयार किया है
ताकि वे विश्व भर में होने वाले आर्थिक विध्वंस के लिए तैयार रह सकें।
जिस वक्त एक पूर्ण आर्थिक विध्वंस होगा
रिक ऑस्टिन - "जीवित रहने के साधन ढूँढ़ने वाला माली" तत्परता विशेषज्ञ
लोगों को सबसे पहले, खाने-पीने की चिंता होगी।
80 प्रतिशत जनसंख्या 2 महीनों में मर चुकी होगी।
लोग एक-दूसरे को मारकर, एक-दूसरे का खाना खाएँगे।
इसलिए...
तो, जो लोग पीछे बच जाएँगे,
ये वे 20 प्रतिशत लोग होंगे जो अपना खाना खुद उगाते हैं,
और जो सच में, सच में बुरे मनोरोगी हैं।
और आपने तैयारी कर रखी है।
जो भी होगा, जैसे भी होगा, हम उसके लिए तैयार हैं।
हाँ।
रिक और जेन ने सभी को पीछे छोड़,
वह सब उगाया और पाला है जो उन्हें ज़िंदा रहने के लिए चाहिए।
अगर बर्बादी हुई, तो वे सब कुछ से अलग होकर,
स्वावलम्बी बनकर रहने के लिए तैयार हैं।
यह ज़िंदा रहने का खुफ़िया बगीचा है।
इसे "ज़िंदा रहने का खुफ़िया बगीचा" इसलिए कहता हूँ
क्योंकि सब कुछ छुपा हुआ है।
ज़्यादातर लोग, बिना किसी लेबल के,
या फिर बिना किसी पैकेट के, खाने को समझ नहीं पाएँगे।
यहाँ पर देखकर आपको ऐसा लगेगा,
"यह जगह ऐसे ही पड़ी है।
"यहाँ कोई नहीं है। देखने लायक कुछ नहीं है," कुछ और देखते हैं।
तो इसे उसी उद्देश्य से
-बनाया गया है। -हाँ, उसी उद्देश्य से।
जब चारों ओर अंधेरा छा जाएगा,
जब खरीदने के लिए खाना होगा ही नहीं, पैसे देकर भी आप खाना नहीं खरीद पाएँगे।
यहाँ पर हमारे पास जो कुछ भी है, वह पैसा है।
क्या आपने यह सब इसलिए किया क्योंकि आपको
-डॉलर पर भरोसा नहीं? -हाँ।
उसकी कीमत उतनी ही है जितना कि लोग उसे समझते हैं।
और किसी वक्त पर, हो सकता है कि उसकी कोई कीमत ही न रहे।
वह क्या वजह थी जिसके चलते रिक और जेन ने यह ज़िंदगी चुनी?
वह क्या वजह थी जिसके चलते उन्होंने रेस्तरां और किराने की दुकानें छोड़,
घंटों की मेहनत अपनाई, वह भी बुनियादी ज़रूरतों को पूरा करने के लिए?
तो, मैं फ़्रिज में जा रही हूँ...
-अच्छा। -...और उसके बाद हम मज़े करेंगे।
जेन ने कई सालों तक एक दफ़्तर में नौकरी की, पर बाकी कई अमरीकियों की तरह,
उन पर और रिक पर 2008 के आर्थिक संकटकाल का असर पड़ा।
अब, यह उत्तरजीवी जेन हैं।
और आज, वह अपने आप पनीर बना रही हैं।
हम भी उन ज़्यादातर उपभोक्ताओं जैसे ही थे।
उत्तरजीवी जेन तत्परता विशेषज्ञ
हमने सामान खरीदा और नौकरी की और फिर खरीदा और बस नौकरी की।
और आवास बाज़ार के बुदबुदे को देख
हमारा ध्यान इस तरफ़ आया।
हमारा गेटेड कम्यूनिटी वाला घर, जो हमने ज़्यादा पैसे देकर खरीदा था
ताकि हम एक अच्छे इलाके में रह सकें,
वहाँ बहु-परिवारों के लिए किराए पर घर मिलने लगे।
अपराध बढ़ गया,
आस-पड़ोस के हालात बिगड़ने लगे।
और फिर शेयर बाज़ार,
ठीक उसके पीछे।
मेरा 401के, मुझे महीने का 7,000 डॉलर का नुकसान हो रहा था।
यह तो काफ़ी बड़ी रकम है।
-मेरे लिए बड़ी रकम थी... -ज़्यादातर लोगों के लिए बड़ी रकम है।
-...क्योंकि मैंने काफ़ी अरसे तक काम किया। -हाँ।
और मुझसे कहा गया...
कि या तो नौकरी छोड़ दूँ, या फिर मर जाऊँ।
401 वाला पैसा निकालने के यही तरीके थे।
-बाप रे! -इसलिए हमने पूरा भरोसा करके,
पहाड़ों की तरफ़ जाने का फ़ैसला किया।
हम यहाँ पहाड़ों में रहते हैं,
इसलिए दुनिया तक अपनी बात पहुँचाने के लिए, यूट्यूब चैनल है।
जैसा कि आप देख रहे हैं, वीराने में पाया जाने वाला घर वीरान सा हो, ऐसा ज़रूरी नहीं।
इस सम्पत्ति पर पाई जाने वाली हर एक इमारत, मैंने खुद डिज़ाइन और तैयार की है।
मैंने यह तैयार किया है, जिसे मैंने "नितंब-गीला-करने-वाला" नाम दिया है,
जो पीछे का हिस्सा धोने का नल वाला पात्र है।
और इसके इस्तेमाल से, आपको टॉयलेट पेपर खरीदने की ज़रूरत नहीं।
भले ही हम दूर वीराने में रहते हैं, ऐसा नहीं है कि हम महज़ ज़िंदा हैं।
हम फल-फूल रहे हैं।
-मुझे मॉल जाकर खरीदारी करने की आदत थी। -अच्छा।
अब मैं वह सब और नहीं कर पाती थी।
मुझे सोचना पड़ा, "अपना खुद का मेकप कैसे बनाऊँ?"
-हाँ। -मैं आपको ईमानदारी से बताऊँगी।
यह प्राकृतिक नहीं है, ठीक है?
लीपापोती की ज़रूरत है, ठीक है?
मैं आपको बताती हूँ, बकरियों को कोई फ़र्क नहीं पड़ता, पर बूढ़ी बकरी को पड़ता है।
-इसलिए आपको बताना चाहती हूँ। -अच्छा।
मुझे खाने वाली चीज़ों से अपना मेकप बनाना पड़ा।
हमें पैसे की ज़रूरत नहीं है।
हमारे पास जो है, उसके अलावा हमें किसी चीज़ की ज़रूरत नहीं है।
और ऐसा लगता है, अरे वाह! खाना ही आपकी पूरी ज़िंदगी है।
और मैं बड़ी खुश हूँ।
जेन और रिक ने अपनी मर्ज़ी से दो लोगों का समुदाय तैयार किया है।
अपनी ज़रूरतों को खुद पूरा करना। किसी बाहर वाले के लिए कोई जगह नहीं है।
इसे खींचिए। हाँ, ऐसे।
पर अगर मेरे लिए भी पैसे का मोह छोड़ देने का मतलब
अपने परिवार को मांसाहारी जनसमूह से दूर रखना न हो तो?
खासकर, अगर मुझे ज़िंदा रहने के लिए पनीर तक बनाना न आता हो।
एक बात बता दूँ आपको।
-अच्छा। -आप पक्का मरेंगे।
अगर आपको पहाड़ों पर, किसी अकेले घर की तलाश न हो,
और आप फिर भी पैसे से दूर रहना चाहते हों तो?
2008 के जिस आर्थिक संकटकाल की वजह से, जेन और रिक ने पहाड़ों में अपनी जगह ढूँढ़ी,
उसने अमरीका के आवास बाज़ार को एक ज़ोरदार झटका दिया।
पर आर्थिक असर दुनिया भर पर पड़ा।
कठोर सदमे की लहरें यूरोप तक गईं, जहाँ पूरी-पूरी अर्थव्यवस्थाएँ तबाह हो चुकी थीं।
आखिरकार, बैंकों का दीवाला निकलने के बाद,
जब बेरोज़गारी बढ़ने लगी, तो स्पेन में हालात बहुत बिगड़ गए।
और विरोध ज़ाहिर करने के लिए, लोग सड़कों पर उतर आए।
ओविएडो
स्पेन
बिक्री या फिर किराए पर
उपलब्ध
आर्थिक संकटकाल की वजह से, ओविएडो में कई लोगों के पास ज़्यादा पैसा नहीं बचा।
इसलिए सर्जियो मार्टिन ने परीक्षा के तौर पर एक वस्तु-विनिमय वाला बाज़ार खोला,
सर्जियो मार्टिन वस्तु-विनिमय समुदाय संस्थापक
जहाँ समुदाय के सदस्य बिना पैसा इस्तेमाल किए,
असबाब और सेवाओं का सौदा करते हैं।
क्या हाल है?
यह ऐसी अर्थव्यवस्था है जिसे लोगों ने,
लोगों के लिए और लोगों की मदद से खड़ा किया है।
हम सभी की ज़रूरतें होती हैं और हम सभी के पास संसाधन होते हैं।
इसलिए हमें वस्तु-विनिमय का...
-हाँ। -...कल्पना का, प्रतिभा का, संसाधन का...
-अच्छी बात है। -...इस्तेमाल करके यहाँ गुज़ारा करना होगा।
अच्छा, बड़ी दिलचस्प बात है।
तो, आप एक विश्वास आधारित समुदाय में लौटने का विचार सुझा रहे हैं...
-हाँ। -...जहाँ किसी के पास असबाब या सेवा होगी
-जिसे वह सीधे आपको दे रहे हैं। -हाँ।
यह होता कैसे है?
डॉलर या यूरो कैसे मिलते हैं?
आपको काम करना पड़ता है।
मैं क्या कर सकता हूँ? मुझमें क्या प्रतिभा है?
किन संसाधनों का फ़ायदा उठा सकता हूँ?
-मिसाल के तौर पर, खाना ज़रूरी है। -हाँ।
इस सप्ताहांत, मैंने जो तंदूर बनाया है, उससे ब्रेड बनाने की सोची।
-और आज मैं ब्रेड बेच रहा हूँ, समझ रहे हैं? -अच्छा।
तो, मुझे यह बात अच्छी लग रही है, मैं इसमें पूरी तरह शामिल हूँ।
और मैं अपना दिमाग इसलिए चला रहा था
क्योंकि मैं एक अभिनेता हूँ और मेरे पास पढ़ाने का अनुभव है।
पर मेरे पास उतना वक्त नहीं है कि किसी कक्षा को पढ़ा सकूँ।
-हाँ। -मैंने ये कपड़े पहने हुए हैं।
मैंने पुराने मोज़े पहन रखे हैं।
-हम नहीं चाहते तुम बिना कपड़ों के घूमो... -जेब में छेद हैं।
कोई यह जैकेट नहीं लेना चाहेगा।
तुम्हारे पास अपनी कोई फ़िल्म है?
-मतलब, कोई डीवीडी? -हाँ।
-है। -अच्छी रहेगी।
अच्छा, तो एक है। शुक्रिया।
-तो, यह एक डीवीडी है। -अच्छा।
उम्मीद है, इससे तुम्हें हँसी आएगी।
हाँ। आज शाम के लिए कमाल का प्लान है।
-अच्छा, ठीक है। -इसलिए, बहुत-बहुत शुक्रिया।
-ठीक है। -और अब, मैं तुम्हें कुछ देना चाहूँगा।
-मिसाल के तौर पर, तुम यह ले सकते हो। -अच्छा।
-यह बहुत अच्छा है। सूँघो। -अच्छा।
इसका नाम मेलीसा है।
-मेलीसा? -मेलीसा।
-सच में मेलीसा जैसी ही खुशबू है। -अच्छा, सच?
क्या? नहीं।
पता नहीं। मेलीसा नाम की कोई लड़की है जो देख रही होगी,
और इस वक्त थोड़ा अजीब सा महसूस कर रही होगी क्योंकि मैं अजीब हरकतें कर रहा हूँ।
-पर, खुशबू तो अच्छी है। -सच?
हाँ।
और, मैं तुम्हें थोड़ी ब्रेड भी दे सकता हूँ।
-मतलब यह? -हाँ।
-काफ़ी अच्छा टुकड़ा है ब्रेड का। -हाँ।
-हाँ, अच्छी लग रही है। -भारी है।
इसे खाकर किसी का पेट भर जाएगा।
-कई लोगों का। -हाँ। बड़ी अच्छी ब्रेड है।
-हाँ, तो... -तो, तुम खुश हो?
-हाँ। -मैं भी।
अच्छी बात है, पर इसके बदले कुछ और भी ले सकता हूँ?
-हाँ, बिलकुल। -अच्छा।
अच्छा, अगर मैं इसके बदले में...
-यह लेना चाहूँ... -हाँ।
-क्या है, साबुन और क्रीम? -हाँ।
-हेलो। -हेलो।
क्या आप इस मेलीसा के बदले में अपना साबुन देना चाहेंगी?
इनसे बड़ी अच्छी खुशबू आएगी।
लोगों को बड़े पसंद आएँगे।
सूँघकर देखो।
मतलब, ज़रा सूँघकर देखिए। कमाल की खुशबू है।
-ब्रेड। -और ब्रेड?
अच्छा, अच्छा।
इसे बनाया बड़े अच्छे तरीके से है।
हाँ, क्योंकि पूरा हाथ से बना है।
-वाह। अच्छा। -हाँ।
अच्छा, इसके बदले मैं यह लूँगा।
शुक्रिया।
पक्का मेलीसा नहीं चाहिए?
और यह लड़कियाँ।
क्या है तुम्हारे पास? दिखाओ, बताओ ज़रा।
टी-शर्टें, किताबें।
अच्छी बात है।
ये सारी कमीज़ें तुमने बनाई हैं?
हाँ।
अच्छी हैं। बहुत अच्छी हैं।
तुम यह मेलीसा लेना चाहोगी?
-मुझे नहीं लगता। -हाँ।
पौधा?
-अच्छा, कोशिश तो की। -अच्छा।
शुक्रिया।
यहाँ पर वस्तु-विनिमय में रुकावट आती है।
ऐसी रुकावट जिसके बदले में एक खुशबूदार पौधा नहीं दिया जा सकता।
जब आपके पास कोई ऐसी चीज़ फंसी हो
जिसे कोई न लेना चाहता हो, उस वक्त अर्थव्यवस्था आगे नहीं बढ़ती।
तो, लगता है मुझे इस मेलीसा को लेकर ही आज रात घर लौटना होगा।
लंदन यूके
विश्व अर्थव्यवस्था खड़ी करने के लिए ज़रूरी है
कोई ऐसी चीज़, जिसकी ज़रूरत सभी को हो।
दुनिया भर में, और इतिहास भर में, एक ऐसी विरल भारी चीज़ रही है
जिसके प्रति लोग हमेशा आकर्षित हुए हैं,
जिससे सम्मोहित हुए हैं,
उसकी चकाचौंध से पागल हुए हैं।
सोना हासिल करने के लिए कुछ भी करने को तैयार रहे हैं।
सोना!
रॉस नॉर्मन - सीईओ शार्प्स पिक्सली एवं कमाल के बिक्रीकर्ता
आप बहुत घबराते हैं।
सामने इतना सोना हो तो, हाँ।
इस वक्त आप लंदन के एकमात्र ऐसे केन्द्र में खड़े हैं
जहाँ आप सोने का बिस्कुट खरीद सकते हैं, उसे बेच सकते हैं, और उसे परख सकते हैं।
और सबसे अच्छी बात यह कि उसे खरीदने के बाद, उसे यहीं एक सोने के वाल्ट में रख सकते हैं।
अच्छी बात है।
हम आम तौर पर, किसी भी ग्राहक को वहाँ नहीं लेकर जाते,
पर क्या आप देखना चाहेंगे?
हाँ।
इस तरफ़ आइए।
तीन दशकों का अनुभव लेकर, रॉस नॉर्मन लंदन में सोने के गुरू हैं।
उनका कहना है कि उनकी वाल्ट में सोना सुरक्षित है, पर नकद को लेकर ऐसा नहीं है।
-मैं आपको बहुत अमीर बनाने वाला हूँ। -अच्छा।
उम्मीद है आपको यह पसंद आएगा।
मैं आपको 100 खरब डॉलर देने वाला हूँ।
-बधाई हो। -बहुत-बहुत शुक्रिया।
अब आप 100 खरब ज़िंबाबवियन डॉलरों के मालिक हैं।
हाँ, अच्छा, यह बेकार है।
पर एक बात कहूँ? सिलसिला चलता जाता है।
यूगोस्लाविया, मैं तो गिन भी नहीं पा रहा।
द्वितीय विश्व युद्ध से 100 लाख डॉइच मार्क।
तुर्की लीरा। कितने शून्य हैं?
सिर्फ़ पाँच लाख तुर्की लीरा हैं।
नकद का हमेशा आंतरिक मूल्य निकलता है।
शून्य।
अदल-बदल करने के लिए कमाल का ज़रिया है। पर समय के साथ उसका कोई मोल नहीं रहता।
तो, सोना अलग कैसे है?
सोने का 4,000 साल पुराना इतिहास है।
जिसे अर्थशास्त्री "क्रय शक्ति समता" कहते हैं।
क्रय शक्ति समता
अगर ईसा के जमाने में आपने एक औंस सोना खरीदा हो,
तो आप उससे कुछ कपड़े खरीद सकते थे।
हेन्री अष्ट के ज़माने में एक औंस सोना खरीदा हो,
तो आप उससे कवच पोशाक खरीद सकते थे।
आज एक औंस की कीमत लगभग 1,300 डॉलर या फिर 1,000 पौंड है।
लंदन के सैविल रो में 1,000 पौंड देकर अच्छे कपड़े और जूते खरीद सकते हैं।
मतलब यह है कि यहाँ पर आप पूँजी को संभालकर रख रहे हैं।
इतिहास में कभी भी, उससे वही चीज़ खरीदी जा सकती है।
-अच्छा। -नकद में ऐसा नहीं है।
इसमें क्या है?
आपके पास चाबी है और मेरा ध्यान बार-बार चाबी पर ही जा रहा है।
-मुझे लगा, "बक्से में क्या है?" -मैं आपको कुछ दिखाऊँगा।
ज़रा यहाँ नज़र दौड़ाते हैं।
यहाँ पर हमारे पास...
ग्राहक यहाँ पर अपना बेशकीमती सामान रखते हैं।
हाथ परे।
यह एक सुरक्षित जमा बक्सा है।
अब, मान लीजिए इस देश में, औसत रूप से तनख्वाह 28,000 पौंड है।
नकद की बात करें तो, यह रहे 28,000 पौंड।
-ये 50 पौंड के नोट हैं। -अच्छा।
उतनी ही रकम सोने में। यह लीजिए।
यह एक किलो सोना है। 45,000 हज़ार का है।
*विनिमय दर में फ़र्क हो सकता है
-यह काफ़ी भारी है। -सीसा से दो गुना घना है।
क्या यह खरा सोना है?
99.99 प्रतिशत खरा है।
-इसे वापस ले लेता हूँ। -अगर आप लेना ही चाहते हैं।
इतिहास भर में, हमें ऐसी चीज़ का मोल लगाना पड़ा
जो विश्वसनीय हो।
और दुनिया की उल्टी तरफ़ का भी यही निर्णय था।
-आपको मार्को पोलो नाम याद है? -हाँ।
1200 में, वह यूरोप से निकले, जहाँ सोने को नकद की तरह इस्तेमाल किया जाता था,
जापान और चीन में उन्होंने यह खोज की कि वहाँ भी सोना नकद की तरह इस्तेमाल होता है।
दक्षिण अमरीका में भी हज़ार साल पहले यही था।
तो, दुनिया भर में, अकेले समाज,
पर सभी एक चीज़ से जुड़े हुए।
सोना।
इंसानों का और सोने का काफ़ी पुराना और लंबा रिश्ता रहा है।
तो, हम अभी भी सोने को नकद की तरह इस्तेमाल क्यों नहीं करते?
इस बड़े से गोले से खबरें
सोना!
इस काली-सफ़ेद रील पर भी, एकदम अच्छे से चमचमा रहा है!
इस आधुनिक दुनिया में,
अमरीका से ज़्यादा और किसी का सोने के साथ इतना गहरा रिश्ता नहीं रहा।
विश्व अर्थव्यवस्था के प्यारे उपभोक्ता।
19वीं सदी के ज़्यादातर हिस्से में, अमरीका ने सोने के स्तरों के साथ छेड़छाड़ की।
1900 में हमने ऐलान किया,
कानूनन तौर पर यह घोषित करते हुए कि हर नोट अलग करके रखे हुए सोने के
एक कथित भाव के बराबर था।
सोने के लिए पागल नागरिकों को
भारी बिस्कुटों और सिक्कों के वज़न से बंधनमुक्त किया गया।
इस ठेला गाड़ी को एक तरफ़ रखो, जैस्पर।
यूएस में सोने के स्तर ने महंगाई को काबू में रखा
और विदेशों के साथ कारोबार के लिए, डॉलर को विश्वसनीय बनाया।
अमरीका की स्थिति काफ़ी अच्छी थी...
फिर जाकर ग्रेट डिप्रेशन ने हमारे पैरों के नीचे से ज़मीन खींच ली।
आर्थिक मुश्किलों के चलते सोने के स्तरों पर काफ़ी प्रभाव पड़ा।
अर्थव्यवस्था में सुधार लाने के लिए जिन नोटों को छापने की ज़रूरत थी,
फ़ेडरल रिज़र्व उस सोने को हासिल नहीं कर पा रहा था।
वहीं से सोने के स्तर का अंत शुरू हो गया।
1971 में, राष्ट्रपति निक्सन ने उसे हमेशा के लिए खत्म कर दिया।
"भाड़ में जाए!"
वॉशिंग्टन डी.सी.
मैं हमारे देश की राजधानी में हूँ
जहाँ मैंने कुछ साल राष्ट्रपति ओबामा के लिए काम किया।
आपका स्वागत है।
जॉर्जटाउन
मैं जॉर्जटाउन के मार्टिन टैवर्न में, एक पुराने दोस्त से मिलने आया हूँ,
जहाँ डीसी के कुछ बड़े खिलाड़ी हुआ करते थे।
द "प्रोपोज़ल बूथ" जहाँ जेएफ़के ने जैकी से उनका हाथ माँगा
द रंबल सीट - जहाँ जॉन एफ़. केनेडी ने अपना उद्घाटन भाषण तैयार किया था
द रिचर्ड निक्सन बूथ
मुझे इस बात की खुशी है कि हम साथ बैठे हैं।
हमने कुछ साल साथ में काम किया।
ऑस्टन गूल्सबी को इस बात की थोड़ी-बहुत जानकारी है कि विश्व अर्थव्यवस्था को
काबू में करने के लिए, सोने को क्यों गिरा फेंका गया।
ऑस्टिन भी व्हाइट हाउस में काम करते थे।
अब हमारे यहाँ सोने का स्तर नहीं है
और दुनिया में कोई भी ऐसा देश नहीं है जहाँ सोने का स्तर है।
ऑस्टन गूल्सबी - राष्ट्रपति ओबामा के पूर्व प्रमुख आर्थिक सलाहकार
-अच्छा। -क्योंकि उसका कोई फ़ायदा नहीं हुआ!
जो लोग सोने के स्तर का समर्थन करते हैं
उनके दिमाग में यह होता है, "मुझे सरकार पर भरोसा नहीं है।
"मुझे सरकार के किसी भी अधिकारी पर भरोसा नहीं है
"जो यह तय कर सके कि कितने पैसे की ज़रूरत है।
"वे बाज़ार में ज़रूरत से ज़्यादा पैसा छोड़ देंगे और महंगाई हद पार कर जाएगी।
"और सिर्फ़ सोना ही है जिसकी आपूर्ति निश्चित है और जो हमारे लिए स्थिरता लाएगी।"
अच्छा।
अब इसमें एक ही बात है कि सोने की आपूर्ति निश्चित नहीं है
जब उन्हें पता चलेगा...
कवरऑल पहने, उस आदमी की तस्वीर देखी थी,
अलास्का में है। उन्हें काफ़ी सारा सोना मिला है!
जैसे उन्होंने बाज़ार में पैसा भर दिया हो।
इस बात के फ़ैसले लिए जा रहे हैं
कि कितने नोट छापने चाहिए, इसका विकल्प नहीं खोजा।
रूसी खनिक और दक्षिण अफ़्रीकी सोने के खनिक,
वे लोग यह तय करते हैं कि अर्थव्यवस्था में कितना पैसा है,
न कि सरकार में बैठा कोई आदमी।
असली कागज़
जिस पर एक डॉलर, या दस डॉलर, या 100 डॉलर के नोट छापे जाते हैं...
अगर एक डॉलर का मोल एक डॉलर है, तो क्या उस कागज़ की लागत एक डॉलर है?
100 डॉलर वाले नोट की लागत क्या एक डॉलर से ज़्यादा होती है?
आप कह रहे हैं,
हमारे यहाँ अब द्रव्य मुद्रा प्रणाली नहीं है।
बजाय उसके "कागज़ी मुद्रा है।"
कागज़ी मुद्रा
हम नोटों को छापते हैं, फिर आपको बताते हैं कि उसका मोल क्या है।
क्या यह बेकार है? क्या पैसा सच में बकवास है? सच में बेकार चीज़ है?
अगर आप अपना एक डॉलर निकालकर देखें, उस पर लिखा है,
"यह नोट किसी भी प्रकार के सरकारी या गैर सरकारी उधार के बदले में वैध मुद्रा है।"
-हाँ। -यह सरकार की तरफ़ से एक वादा है
कि आप उसका इस्तेमाल कर भरने के लिए कर सकते हैं।
-अच्छा। -उसी वजह से वह कागज़ी मुद्रा है।
इसका मतलब इतना ही है कि सरकार यह कह रही है, "यह एक डॉलर है।"
अगर वे एक सेंट के कागज़ पर, 100 डॉलर का नोट छापते हैं,
तब वे कहेंगे यह 100 डॉलर का है।
"क्या तुम मुझे इसके बदले में 100 डॉलर के नारियल दोगे?"
और वे देंगे! आप बाहर जाएँगे, कोई 100 डॉलर का नोट लेगा
सिर्फ़ इस वजह से क्योंकि सरकार ने उस कागज़ी मुद्रा को उतने का बताया है।
-तो, एक भरोसे की प्रणाली है। -भरोसे की प्रणाली है।
-होनी ही होगी। -हाँ।
क्योंकि अगर मैं आपको वस्तु-विनिमय के बजाय कुछ दे रहा हूँ,
तो आपको उसका भरोसा करना होगा...
-उसके बदले में यह... -बिलकुल।
यह कहने के लिए, "हाँ, यह अमूर्त चीज़ मूल्य दर्शाती है,"
जिसका इस्तेमाल कारोबार के लिए कर सकते हैं।
हाँ।
इस बात की लालसा हमेशा होती है
कि सत्ता में जो भी होगा, वह यह कहेगा,
"कोई देख नहीं रहा।
"काफ़ी सारे नोट छापते हैं और अपना कर्ज़..."
-हाँ। -"जितना भी हमारा कर्ज़ा है।"
अगर आप उस चीज़ का दुरुपयोग करते हैं,
वे सारे बाज़ार और लोग जो पैसे का इस्तेमाल करते हैं,
उनकी इस बात पर नज़र जाएगी।
और जब यह होगा, तो वे आपके पैसे से दूर भागेंगे।
एक स्थिर सरकार ही
हमारा अंतिम सुरक्षित घर होता है।
"द मनी बूथ" जहाँ कैल ने गूल्सबी का इंटरव्यू लिया
भगवान पर हमें भरोसा है
तो, सरकार चाहती है मैं उनके पैसे पर भरोसा रखूँ।
और उनका पैसा चाहता है कि मैं किसी और पर भरोसा रखूँ।
शायद, हमारे संस्थानों पर भरोसा करना आसान है
बजाय एक भारी धातु या फिर एक पौधे को लेकर घूमने से।
पर क्या मैं किसी दूसरी चीज़ पर भरोसा कर सकता हूँ?
क्या ऐसा कोई विकल्प है जो किसी सरकारी आदेश या बैंकों पर निर्भर न हो?
उससे दुनिया बदल जाएगी।
और हम सभी को पता है कि उसके लिए हमें कहाँ जाना चाहिए।
मैंने इंटरनेट को खड़ा करने का काम अपने ज़िम्मे लिया...
इंटरनेट हमारे लिए एक रोमांचक जगह है...
और फिर ई-मेल भी है।
ई-मेल? मैंने सुना है वह बड़े कमाल की चीज़ है।
और हमारी ज़िंदगी को बार-बार बदलकर रख दिया।
डॉर्म रूम में फ़ेसबुक को लांच किया था?
हाँ।
क्या इंटरनेट की अगली बड़ी खोज पैसे को नया रूप देगी?
यह दुनिया की सबसे नवीनतम मुद्रा है।
-बिटकॉइन। -बिटकॉइन।
केटी पेरी ने क्रिप्टोकरंसी का खुलकर प्रचार किया
पिछले दो दशकों के कुछ बड़े प्रभावकर्ता
फ़्लॉयड मेवेदर ने बिटकॉइन का प्रचार किया
इंटरनेट पर अमीर बनने का एक बिलकुल नया तरीका अपना रहे हैं।
कुचर भी क्रिप्टो के बड़े समर्थक हैं जो काफ़ी सारे लोगों को प्रभावित कर रहे हैं
सर रिचर्ड ब्रैन्सन वर्जिन ग्रुप के अध्यक्ष एवं संस्थापक
लोगों ने बिटकॉइन से काफ़ी पैसा कमाया है,
कुछ लोगों ने बिटकॉइन से पैसा गंवाया भी है।
बिटकॉइन सबसे पहली डिजिटल मुद्रा थी।
इसे "क्रिप्टोकरंसी" भी कहा जाता है।
यह इस इरादे से बनाई गई है ताकि हम संस्थानों पर अंधा विश्वास न करें।
और कई सारे भक्त सामने आए हैं क्रिप्टोकरंसी को भविष्य का पैसा बताने।
स्टॉकहोम
यह ऐसी आर्थिक खोज है जो आगे नहीं बढ़ पाएगी।
सैन फ़्रांसिस्को
कैलिफ़ोर्निया
मस्ती में पीने और स्नैक्स के साथ खाने के लिए बेहिसाब शराब
जेरेमी गार्डनर की कम उम्र में बिटकॉइन और अन्य क्रिप्टोकरंसियों में दिलचस्पी ने
25 की उम्र में ही उसे दुनिया की सैर करने वाला करोड़पति बना दिया।
अब वह क्रिप्टोकरंसी के सिद्धांतों को फैला रहा है,
क्रिप्टो कैसल के सम्राट के नाम से।
-हेलो! क्रिप्टो कैसल में आपका स्वागत है। -शुक्रिया।
मुझे लगा था कि यह देखने में सच में किसी महल जैसा लगेगा।
जेरेमी गार्डनर क्रिप्टो कैसल का सम्राट
जो लोग बिना तैयारी के आते हैं, वे हमेशा निराश होते हैं।
तो, यहाँ से शुरुआत करते हैं।
यह किसी आदमी का अड्डा है, कारोबार करने वाला अड्डा।
यह टोनी है।
-हेलो, टोनी, कैसे हो? कैल। -यहाँ अकसर आने वाला मेहमान।
मिलकर अच्छा लगा।
-शुरू में इस घर में तीन कमरे हुआ करते थे। -अच्छा।
पर हमने जल्दी से यहाँ और काफ़ी कुछ बना डाला।
हमने इसे बेडरूम में बदल दिया। मुझे नहीं लगता यह खाली है।
अच्छा।
यहाँ पीछे एक और बेडरूम है।
मेरा सपना था किसी दिन यहाँ पर एक जिम बनाऊंगा,
पर फिर याद आया कि मुझे वर्जिश करना अच्छा नहीं लगता, इसलिए...
सबसे अनोखी जगह है मेहमानों वाला यह कमरा।
-इसमें दो बंक-बेड हैं। -कमाल की बात है।
तो यहाँ पर हम कई दिलचस्प लोगों को लाकर रखते हैं।
अच्छा।
लोग कब से यहाँ क्रिप्टो कैसल के नाम से रह रहे हैं?
जब मैं चार साल पहले, यहाँ सैन फ़्रांसिस्को आया,
क्रिप्टो समुदाय के मिलने के लिए कोई जगह नहीं थी...
-अच्छा। -...क्योंकि तब यह समुदाय काफ़ी छोटा था।
इसलिए, मेरा बड़ा मन था कि कोई ऐसी जगह हो जहाँ काफ़ी ज़्यादा लोगों को लाकर रख सकूँ।
तो क्रिप्टो कैसल असल में किसी महल जैसा नहीं है,
जेरेमी के क्रिप्टो दल के लिए एक छोटा-मोटा डेरा सा है।
यहाँ कितने लोग रहते हैं?
-निर्भर करता है किस तरह का दिन है। -अच्छा, आज?
-आज शायद हम छह-सात लोग हैं। -अच्छा?
देखा जाए तो नई कंपनियों का यहाँ जन्म होता है।
हाँ, सिलिकॉन वैली शो की तरह नहीं।
यह जगह विचारों के उद्भवन केन्द्र जैसी है।
इतने सारे दिलचस्प लोगों की वजह से, यहाँ ज़बरदस्त उद्भावना होती है।
हर वक्त बस इसी कोशिश में...
कि नए तरीकों से चीज़ों के बारे सोचें।
और यहाँ पर कंपनियों का निर्माण हुआ है।
ऑगर है, जिसका निर्माण मैंने किया था, यहाँ बनने वाली पहली कंपनी थी
और आज वह 6,000 लाख की कंपनी है।
ऑगर (2014 में स्थापित)
उपभोक्ताओं को घटनाओं का पूर्वानुमान लगाने में मदद करती है और पुरस्कृत करती है।
उसका दल अब यहाँ नहीं है, पर उसका निर्माण यहीं पर हुआ था।
यहाँ, पता नहीं वह कमरे में है भी या नहीं,
पर जिंग कार्यकारी निदेशक है...
हम अंदर आ रहे हैं।
क्या?
-यह जिंग है। -आपसे मिलकर अच्छा लगा।
आपसे मिलकर अच्छा लगा।
क्रिप्टोकरंसी जगत में जिंग एक ज़बरदस्त महिला है।
जिंगलैन वांग क्रिप्टोकरंसी में ज़बरदस्त
आप यहाँ इस घर में कैसे पहुँचीं?
मतलब, मेरा पहला सवाल यही है।
2012 में मैंने क्रिप्टो का काम करना शुरू किया।
उस वक्त मैं कला में पढ़ाई कर रही थी, और महिलाओं के कॉलेज जाया करती थी।
मैंने एक बिटकॉइन कान्फ्रन्स में भाग लिया जहाँ 300 मर्द थे और 4 महिलाएँ।
मुझे लगा, "कैसी किताबी दुनिया है?"
फिर मुझे यह एहसास हुआ कि मुझसे कुछ छूट रहा है।
इसलिए, मैंने कंप्यूटर साइंस में पढ़ाई शुरू की।
-कला से कंप्यूटर साइंस। -हाँ, हाँ।
कुछ छूटने का एहसास सच में होता है।
इस घर में कई ऐसे लोग हैं जिन्होंने बीच में ही पढ़ाई छोड़ दी।
-मेरे एशियाई माता-पिता बड़े हताश हुए थे। -हाँ, ज़रूर हुए होंगे।
"है क्या यह बिटकॉइन? बिटकॉइन असली पैसा थोड़ी है।"
जहाँ क्रिप्टो के तकनीकी समुदाय की बात हो,
जिंग ऐसी इंसान है जिसे पूरी जानकारी होती है।
मेरा काम उद्यमियों और बाकी निवेशकों के साथ होता है।
अच्छा।
पर जिंग की पहचान उन सभी कमाल के प्रोग्रामरों से है
जो असल में प्रौद्योगिकी को संभव बनाते हैं।
कमाल की बात है।
जेरेमी और जिंग का यह मानना है
कि क्रिप्टोकरंसी ही भविष्य का पैसा है।
उन्हें बाकी के हम लोगों को बस यह समझाना है कि यह दरअसल है क्या।
बिटकॉइन क्या है और यह कैसे काम करता है, इसे आप कैसे समझाएँगे?
ज़रूर। आप हुक्का लेते हैं?
नहीं, मैं नहीं लेता, पर आप लीजिए।
बिटकॉइन एक तरह का इलेक्ट्रॉनिक पैसा है जिसका विकेन्द्रीकृत संचालन होता है।
अच्छा।
प्रणाली आपको अदृढ़ तरीके से मेरे साथ काम करने में मदद करती है।
क्योंकि हमने इंटरनेट पर भरोसा बनाया है,
इस बात की ज़रूरत ही नहीं कि कोई जाकर सौदे की दलाली करे।
तभी यह प्रौद्योगिकी इतनी भरपूर है।
यह पूरी तरह से आभासी है।
इसलिए, किसी बैंक की, या किसी सरकार की ज़रूरत नहीं है।
तो आप और मैं किसी भी ऐसी चीज़ का सौदा कर सकते हैं जिसका कोई मोल हो,
वह भी किसी पर निर्भर किए बगैर।
अच्छा, सामान की अदला-बदली होती कैसे है?
मतलब, कैसे पता तुम्हारे पास वह कितनी मात्रा में है?
बिटकॉइन ने दुनिया के सामने
"ब्लॉकचेन" की धारणा पेश की, जो कि एक फैला हुआ डेटाबेस है
जिसकी दुनिया भर में गुन्थियाँ, वैलीडेटर हैं।
-उसके चलते हैक करना नामुमकिन है। -अच्छा।
-और जिंग को इस बारे में कुछ और कहना हो। -हाँ।
-मैं कुछ कहना चाहती हूँ। -कहिए ना।
-कहिए। -चाहती थी...
-तो, उसे ब्लॉकचेन कहते हैं। -अच्छा।
और आप उसे लेन-देन का एक खाता समझ सकते हैं
और किसे किसको कितना देना है।
यह पूरा डेटा एक फ़ाइल में डाला जाता है और वह पक्के तौर पर एक ढाँचा है।
अच्छा।
-आपको और चक्कर में डाल दिया? -नहीं, बिलकुल नहीं।
मैं बस इतना देख रहा हूँ कि आपकी कही हर बात समझ रहा हूँ या नहीं।
मैं जल्दी से एक दोस्त को संदेश भेजता हूँ।
फ़ादर रॉब आप हैं? प्लीज़ मदद कर सकते हैं
ज़रूर बेटे।
प्यारे दोस्तो, हम आज यहाँ ब्लॉकचेन समझाने के लिए इकट्ठा हुए हैं।
चक्कर में डालने वाली चीज़ है यह ब्लॉकचेन।
यह एक विकेन्द्रीकृत खाता होता है, डिजिटल लेन-देन के लिए
जो हमेशा के लिए इंटरनेट पर रहता है।
और हमेशा काफ़ी लंबा वक्त होता है।
पर मैं यहाँ आपको यह बताने आया हूँ कि यह किसी दूसरी चीज़ जैसा है।
और देखिए, यह एकदम सही-सही तुलना नहीं है,
पर परंपरागत आर्थिक लेन-देन को
एक शादी समझ लीजिए।
दो लोग सामने आकर ऐसी चीज़ की अदला-बदली करते हैं जिसका कोई मोल हो,
जैसे कि अंगूठी, या फिर पुराने ज़माने में, बकरियाँ।
और, परंपरागत रूप से, ये पाक लेन-देन निर्भर होते हैं
राज्य के किसी लाइसेंस पर और विधिवत् अधिकारी पर, कि वह प्रमाणित करे,
जैसे कि कोई पादरी, या फिर न्यायाधीश, या किसी कारण जहाज़ का कप्तान।
मैं जहाज़ को उल्टा घुमा दूँगा।
ज़रूर घुमाएँगे।
इसी वजह से वह केंद्रीकृत बने।
मेरे जैसे अधिकारी की तुलना बैंक या क्रेडिट कार्ड कंपनी से की जा सकती है
जो परंपरागत रूप से लेन-देन की पुष्टि करेगी।
पर हम तो मिलेनियल हैं।
हम परंपरागत रूप से कुछ भी नहीं करते।
तो फिर, ठीक है।
अगर परंपरागत आर्थिक लेन-देन परंपरागत शादियों जैसे होते हैं,
तो फिर ब्लॉकचेन लेन-देन मिलेनियल पवित्र मिलन रस्म जैसे होते हैं,
और उन्हें मेरे जैसे अधिकारियों की कोई ज़रूरत नहीं होती।
किसी कारण से, आजकल के बच्चों को वित्तीय प्रणाली पर भरोसा नहीं है।
वे इन भरोसेमंद गवाहों की मौजूदगी में लेन-देन करके खुश हैं,
जो तस्वीरें लेकर इस लेन-देन को प्रमाणित करते हैं,
सत्यापित
दुल्हा-दुल्हन को टैग करके इंटरनेट पर उनकी तस्वीर डालकर,
जिसे इंटरनेट पर हर कोई देख सकता है।
तो, अगर किसी कारण मेरा फ़ोन गुम हो जाए, तो कोई फ़र्क नहीं पड़ता।
-काजू पनीर? -साला, नहीं।
अगर आप मिलेनियल को देखें,
हमने 9/11 के बाद की दुनिया को झेला है जो ऑर्वेलियन जैसा बनता जा रहा है,
और फिर ग्रेट रिसेशन को भी झेला है।
अगर आप मेरी उम्र के होंगे, तो आपको सरकार पर,
बैंकों पर भरोसा नहीं होगा।
हम जो तैयार कर रहे हैं, वह राष्ट्रीय अर्थव्यवस्था को आगे ले जाता है।
हम ऐसा कुछ तैयार कर रहे हैं जो वाकई पूरे देश के लिए है।
ऐसी चीज़ जो दुनिया भर में हो और सब उस तक पहुँच सकें।
मैं नौजवान लोगों से कहता हूँ,
"आपको अपनी शुद्ध संपत्ति का 20 से 30 प्रतिशत हिस्सा क्रिप्टो में रखना चाहिए।"
क्योंकि इसका अच्छा पहलू इतना घातांकी है,
जबकि बुरा पहलू,
खासकर एक नौजवान के लिए जो और कमाई कर सकता है,
बहुत ही कम है।
अगर आप यह मानते हैं कि इंटरनेट भविष्य में रहेगा,
तो क्रिप्टो सम्पत्ति उसका हिस्सा होगी।
हे भगवान, मुँह भरा हुआ है।
यह लो।
तो, तुम क्या हर वक्त हुक्का पीते हो या...
पीता हूँ।
मेरी एक निवेशक ने जेरेमी को देखकर कहा,
"बड़े ही बुरे हाल में लग रहे हो।"
मुझे तो याद नहीँ।
क्रिप्टो बच्चों के लिए,
क्रिप्टोकरंसी आधुनिक साधन है जो एक सीमा-रहित मुद्रा के माध्यम से
विश्व की अर्थव्यवस्था में बदलाव लाएगा
जिस पर सरकारों या फिर वित्तीय संस्थानों का कोई अधिकार न हो।
कमाल का भविष्य नज़र आ रहा है।
मैं तैयार हूँ।
अब मुझे अपने लिए बिटकॉइन चाहिए।
प्राग
चेक रिपब्लिक
क्रिप्टोकरंसी बाज़ार में जाकर कोई भी बिटकॉइन खरीद सकता है।
पर, उससे पहले,
सिक्कों को समूह में डिजिटल रूप से तैयार करना ज़रूरी है।
उन्हें छापने के लिए कोई असली राजकोष नहीं है,
या कोई फ़ेडरल रिज़र्व जो कागज़ की मुद्रा की तरह, इसकी आपूर्ति को नियंत्रित करे।
बजाय इसके, बिटकॉइन ने एक ऐसा तरीका निकाला
जिससे कि डिजिटल रूप से नियत संख्या में सिक्के निकाले जाएँ
जिनमें हिसाब लगाने की क्षमता हो।
एक ऐसी प्रणाली जिसका नाम है, "खनन।"
अब, दुनिया भर में क्रिप्टो खानें उभर आई हैं।
वे दिन-रात शक्तिशाली कंप्यूटर चलाती हैं
क्रिप्टोकरंसी उत्पन्न करने और उसे जमा करने की होड़ में।
इस वाली के मालिक पेट्र स्वबोडा हैं।
पेट्र स्वबोडा क्रिप्टोखान मालिक
मैं यहाँ यह पता करने आया हूँ कि उन्होंने क्रिप्टो खनन को
कारोबार का रूप कैसे दिया।
यह आवाज़ हर एक में लगे पंखों की है?
इन्हें ठंडा रखने के लिए?
हाँ।
बहुत ज़्यादा गर्मी है।
इन मशीनों में और इनमें क्या फ़र्क है?
ये खास मशीनें बिटकॉइन बनाने के लिए बनी हैं।
-अच्छा। -और बाकी क्रिप्टोकरंसियाँ।
एल्गोरिदम में फ़र्क है।
ऐसे कितने कमरे हैं आपके पास?
पाँच कमरे हैं।
-ऐसे पाँच कमरे? -हाँ, हाँ।
कमाल की बात है।
क्या आप समझा सकते हैं कि खनन होता कैसे है?
चेक भाषा में समझाऊँ तो बेहतर रहेगा।
अच्छा, ठीक है। मुझे चेक अच्छी तरह से आती है।
-हाँ। -हाँ।
एल्गोरिदम पर काम करना...
चाचा रीढ़ नाक...
सुकड़ा गरीब डैनो कुछ कुछ...
अच्छा, तो मैंने झूठ कहा था। मुझे चेक भाषा नहीं आती।
पर मैं उम्मीद करता हूँ कि मुझसे समझदार कोई होगा
जो मुझे यह सब हिन्दी में समझा पाए
जैसे मैं कोई पाँच साल का बच्चा हूँ।
याद है ब्लॉकचेन बिटकॉइन के लेन-देन का
डिजिटल रिकार्ड है?
बिटकॉइन को तैयार करने
और उन्हें प्रदान करने का ज़रिया है खनन।
तुलना की बात करें तो, खनिक मेहमान हैं
जो लेन-देन की तस्वीरें लेकर उन्हें प्रमाणित करते हैं,
दुल्हा-दुल्हन को टैग करके इंटरनेट पर उनकी तस्वीर डालते हैं।
बिटकॉइन को खनिक लोगों के लिए एक प्रलोभन के तौर पर तैयार किया गया है,
ब्लॉकचेन को तैयार करके, उसे चालू रखने के लिए।
अच्छा, सभी, गुलदस्ता पकड़ने की बारी है!
किसी एक खुशकिस्मत खनिक को बिटकॉइन से पुरस्कृत किया जाता है।
उन खनिक लोगों के लिए अफ़सोस मत कीजिए जिन्हें बिटकॉइन का गुलदस्ता नहीं मिला।
बिटकॉइन के लेन-देन लगातार होते रहते हैं।
मतलब, खनन शादी का वह मौसम है जो कभी खत्म ही नहीं होता।
ब्लॉकचेन को चालू रखने के लिए वे जितनी मेहनत करते हैं,
उन्हें बिटकॉइन गुलदस्ते पकड़ने के उतने ही ज़्यादा मौके मिलते हैं।
कमीनी।
क्रिप्टो खनन में इतनी ऊर्जा लगती है,
इसलिए ऐसी जगहों पर खानें बनाई जा रही हैं जहाँ ऊर्जा सस्ती हो,
जैसे कि चीन, आइसलैंड, और यहाँ चेक रिपब्लिक में।
और वे सिर्फ़ बिटकॉइन के पीछे नहीं पड़े।
ऐसी हज़ारों क्रिप्टोकरंसियाँ पहले से हैं।
लाइटकॉइन, एथीरियम, टेदर, ईओस,
स्टेलर, पॉपकॉइन, सूची अनंत है।
आपका बिजली का बिल तो हद से ज़्यादा आता होगा।
हाँ, हम शायद तकरीबन 60,000 डॉलर खर्च करते हैं।
-60,000 डॉलर प्रति महीना बिजली पर? -हाँ।
-बाप रे!
काफ़ी सारा पैसा है।
क्या आप बता सकते हैं कि आम तौर पर
कोई आदमी कितना खरीदता है और कितना निवेश करता है?
हाँ, तकरीबन 30,000 यूएस डॉलर।
-30,000 यू एस डॉलर? -हाँ, हाँ।
-मुझे लगता है... -हर एक?
-हर एक। हाँ। -अच्छा।
और आमतौर पर वह कितनी मशीनें होती हैं?
आठ मशीनों के लिए।
-आठ मशीनों के 30,000 यूएस डॉलर? -हाँ, हाँ।
यार, यह तो कमाल की बात है!
और आपके पास पाँच कमरे हैं जो मशीनों से भरे पड़े हैं।
हाँ।
क्या बिटकॉइन की एक नियत रकम है?
-हाँ, हाँ। -है?
तो, एक बार सभी का हिसाब मिल जाए, तब क्या होगा?
क्या पता।
इससे पहले कि मैं अपना पूरा पैसा
ऐसी चीज़ पर उड़ाऊँ जिसे मैं सिर्फ़ शादी की तुलना से समझता हूँ,
मैं ऐसे किसी से मिलना चाहता हूँ जो मुझे यह समझा सके
कि क्रिप्टोकरंसी का मोल लगता कैसे है।
वापस
सैन फ़्रांसिस्को
जैकसन पामर सह-निर्माता, डोजकॉइन
जैकसन पामर मार्केटिंग मैनेजर थे और उन्हें कोडिंग में भी दिलचस्पी थी
जिन्होंने क्रिप्टोकरंसी की तेज़ी के साथ मज़ाक करने की कोशिश की
पर बात उल्टी पड़ गई।
-हेलो, क्या हाल है? मिलकर अच्छा लगा। -कैसे हैं आप?
-कुत्ते बड़े कमाल के हैं। -हाँ।
ये वही कुत्ते हैं ना जो आपके सिक्कों पर भी पाए जाते हैं? डोजकॉइन।
ठीक कहा। मैंने सिक्के पर कुत्ते की तस्वीर लगाई।
यह शीबा इनस नसल है।
2013 में, मुझे क्रिप्टोकरंसी में बड़ी दिलचस्पी थी।
मैंने देखा कि हर महीने एक नई क्रिप्टोकरंसी निकल रही थी।
साथ ही, मुझे डॉज मीम में भी दिलचस्पी थी।
डी-ओ-जी-ई।
तुम्हारा डॉज? क्या बात कर रहे हो?
डॉज मीम का जन्म तब हुआ जब एक कुत्ते की तस्वीर
जिसकी नज़र दिल को चीर देती थी, जो किसी जापानी बालवाड़ी टीचर ने डाली थी
और वह इंटरनेट पर मशहूर हो गई।
जैकसन ने बात वहीं से शुरू की, मज़ाक के तौर पर एक ट्वीट भेजा।
"डोजकॉइन में निवेश। यही है अगली सनसनी।"
-तब तक सिक्का तैयार नहीं किया था? -बिलकुल तैयार नहीं किया था।
-ट्वीट का क्या हुआ? -ट्वीट इंटरनेट पर फैलने लगी।
इसलिए मैंने आखिरकार, "डोजकॉइन.कॉम" डोमेन नाम खरीद लिया,
और उस डोज मीम को सिक्के पर चिपका दिया
और कहा कि वह एक नकल की हुई क्रिप्टोकरंसी है।
जब कोई मुद्रा तैयार करते हैं तो क्या होता है? आप...
उसमें दरअसल, कुछ नहीं होता,
बस कोड डाल दिया जाता है, और लोग उसे चलाते हैं।
बिटकॉइन, या फिर लाइटकॉइन, या फिर ऐसी किसी भी चीज़ के साथ यही होता है।
आप एक ऐसा एप्लीकेशन डालते हैं जिसे लोग चला सकें,
और अगर कई लोग उसे चलाते हैं, तो उसके आसपास एक संघ बन जाता है।
हाँ, आसान है।
और भले ही जैकसन डोजकॉइन के निर्माता हैं,
उन्होंने उसका खनन नहीं किया, न उससे कोई पैसा ही कमाया।
पर डोजो की कामयाबी में उनका बड़ा हाथ था
जो एक शीघ्र और अकथनीय सनसनी बन गया।
24 घंटों के अंदर-अंदर, हमें यह एहसास होने लगा
कि डोजकॉइन संघ की तरफ़ एक तरह की हैशिंग क्षमता,
कंप्यूटर क्षमता बन रही थी।
मुझे लगा, "हे भगवान। हमने क्या कर दिया?"
"ऐसा होता है।"
उसके बाद पता चला कि वह 2 अरब डॉलर की अर्थव्यवस्था बन चुकी थी।
तभी हालात थोड़े से खतरनाक हो गए।
डोजकॉइन का मूल्य एक प्रचार के आधार पर ऊपर चढ़ा जिसे एक शुभंकर ने आग दी।
और मुझे लगा कि मैं ही कुत्तों से कुछ ज़्यादा प्यार करता हूँ।
हेलो।
तो, आपने एक सिक्के की शुरुआत की,
फिर भी आपको क्रिप्टोकरंसी पर शक है?
मैं खुद को क्रिप्टोकरंसी का तर्कवादी कहूँगा।
अच्छा, क्रिप्टोकरंसी का तर्कवादी। यह तो और भी अच्छी बात हुई। अच्छा है।
हाँ। मुझे लगता है ज़रूरत से ज़्यादा प्रचार हो रहा है,
और इस सब को ज़रूरत से ज़्यादा कीमती बताया जा रहा है
जबकि अंदर की बात उतनी खास नहीं है।
क्रिप्टोकरंसी का मूल्य उसकी खूबी की बिना पर लगाया जाना चाहिए
न कि बेकार का प्रचार करके जो यह कहे कि अभी से 10 सालों में,
यही सबसे बड़ी बात होने वाली है।
क्रिप्टोकरंसी जैसी चीज़ को इंसान कैसे तौलते हैं,
और किस वक्त पर वह काल्पनिक न रहकर
असली चीज़ बनती है?
वैसे, यह एक तकनीकी पद है। "असली चीज़।"
-"असली चीज़?" -हाँ।
मुझे लगता है यह चुनौती काफ़ी दिलचस्प है।
मेरे हिसाब से, क्योंकि हर वक्त कीमत चढ़ती-गिरती रहती है,
लोगों को उसे खर्च करने का बढ़ावा नहीं मिलता
क्योंकि यह मुद्रा बिलकुल भी टिकाऊ नहीं है।
जैकसन की चिंताएँ इस बात को सामने लाती हैं
कि अभी भी क्रिप्टोकरंसी की शुरुआत ही है।
किसी को नहीं पता वह कहाँ तक बढ़ेगी।
दरअसल, पिछले साल की उसकी अस्थिर कीमत
उसी रास्ते पर बढ़ रही है जो डॉट-कॉम की तेज़ी का था
जो कि बेकार साबित हुआ था जब इंटरनेट की शुरुआत थी।
क्रिप्टो अभी भी एक काल्पनिक सम्पत्ति है।
एक नए कारोबार में निवेश करने के बराबर है, बजाय नकद रुपये के।
न्यूपोर्ट
पर दुनिया भर में ऐसे लोग हैं जो इसे बदलने की कोशिश कर रहे हैं।
वेल्स, यूके
जेम्स हावेल्स बिटकॉइन अग्रगामी
बाकी किसी से पहले, जेम्स हावेल्स ने
क्रिप्टोकरंसी में सामर्थ्य देखा।
वह पहले क्रिप्टो खनिक थे जिन्होंने बिटकॉइन में बेशुमार दौलत कमाई।
अब, जेम्स ऐसी दौड़ दौड़ रहे हैं कि कोई तरीका निकाला जाए
जिससे कि क्रिप्टोकरंसी का इस्तेमाल हर रोज़ की खरीददारी में किया जा सके।
यह क्या आपने किया है?
हाँ, मैंने इसे दुकान में डाला है,
इस दुकान को जांच के तौर पर इस्तेमाल कर रहा हूँ,
क्योंकि दुनिया भर के जितने भी कारोबार हैं, उन्हें मैं यह बेच रहा हूँ।
अच्छा।
ऐसा एप है जिससे उम्मीद है क्रिप्टोकरंसी को नकद की तरह इस्तेमाल किया जाएगा।
मैं एक लूकोज़ेड ले लेता हूँ।
मैं थोड़े चिप्स ले लेता हूँ।
एप उपभोक्ता के डिजिटल बटुए से पैसा लेता है,
जिससे यह पता चलता है कि आपके पास कितना बिटकॉइन पैसा है।
अगर एतराज़ न हो तो, मैं बिटकॉइन में पैसे देना चाहूँगा।
यह रहा बिटकॉइन पैसे का बटुआ।
तो, मेरे पास इसमें बिटकॉइन पैसा भरा हुआ है।
दुकानदार के पास एक सुझाव है, जहाँ वे रकम चुकाने के लिए मुझे एक क्यूआर कोड देते हैं।
-अच्छा। -मैं उसे स्कैन करता हूँ।
और पैसा भेजने के लिए स्वाइप करता हूँ।
उसके बाद, दुकानदार को पता चल जाता है कि उसे पैसा मिल चुका है
और अब वह उसके बटुए में सुरक्षित है।
ज़रूर वीसा और मास्टरकार्ड को बिटकॉइन बिलकुल पसंद नहीं होगा
क्योंकि इससे उन्हें उनकी फ़ीस नहीं मिलती।
क्रेडिट कार्ड कंपनियाँ फ़ीस के तौर पर सालाना 4000 करोड़ डॉलर की कमाई करती हैं।
हाँ, इससे उनका कारोबार नहीं रहेगा।
तृतीय पक्ष की सेवा के बिना ही लोग अपना लेन-देन पूरा कर सकते हैं।
आपका पैसा किसी और को देने के लिए
तृतीय पक्ष को पैसा नहीं दिया जाना चाहिए।
हाँ, बिलकुल।
बिटकॉइन लेन-देन का जो सामर्थ्य है, बड़ा ही मज़ेदार है।
कोई बैंक की फ़ीस नहीं, कोई चिल्लड़ नहीं, न लंबी-लंबी रसीदें।
और आपका क्रिप्टो पूरी तरह से सुरक्षित है
क्योंकि उसे सिर्फ़ एक गुप्त कुंजी से इस्तेमाल किया जा सकता है।
64 क्रम रहित अक्षरों और नंबरों की एक तंत्रिका जिसका अनुमान लगाना नामुमकिन है।
नाटकीय रचना
मुश्किल सिर्फ़ तभी हो सकती है
जब किसी वजह से आपकी वह कुंजी खो जाए।
मतलब, यूँ ही आपने उसे किसी हार्ड ड्राइव में डाल दिया हो
और फिर आपने गलती से उसे फेंक दिया हो
और फिर वह कचड़े के ढेर में जा पहुँचती है।
मतलब, फिर तो आप गए काम से।
पर ऐसा होने की क्या संभावना है?
तो, कोई भी अपना हार्ड ड्राइव गलती से कैसे फेंक सकता है?
मेरे साथ ऐसी ही एक दुखद घटना हुई थी
जहाँ मैंने अपने लैपटॉप पर शिकंजी गिरा दी।
पर मैंने उस लैपटॉप में से हार्ड ड्राइव निकाल ली थी
क्योंकि मुझे पता था कि मेरा पैसा उसी में है।
-मेरा बिटकॉइन वाला पैसा... -हाँ।
...और मेरी कुंजी, मेरी गुप्त कुंजी।
और फिर, गलत पहचान वाला किस्सा हुआ।
गलत हार्ड ड्राइव को
-कचड़े की थैली में डाल दिया। -हे भगवान।
और, उसके बाद से,
मेरी ड्राइव की कीमत...
आज के दिन में 650 लाख डॉलर है।
हे भगवान।
हाँ।
अगर मेरे साथ ऐसा हुआ होता, तो मैं दोबारा ज़िंदगी में
कभी कोई चीज़ फेंकता ही नहीं।
पर जेम्स के पास एक प्लान है जिससे वह अपनी खोई दौलत वापस पा सके।
जिस दिन उसने अपनी ड्राइव फेंकी थी, उस दिन के कचड़े के रिकार्ड निकालकर,
वह उसके ठिकाने का लगभग अनुमान लगा सकता है।
पर शहर परिषद उसे खोदने की अनुमति नहीं देगा।
यूके में, कभी भी कचड़े के ढेर को खोदने की अनुमति नहीं दी गई है।
-इसलिए, हम मुश्किल में आ गए हैं। -समझ गया।
पुलिस की तहकीकात के लिए, कई बार कचड़े के ढेरों की तलाशी ली गई है,
कत्ल की तहकीकात, या फिर ऐसे कामों के लिए।
तो पहले किसी का कत्ल कर दो।
उसके बाद तुम्हें अपनी कुंजी मिल जाएगी।
मतलब, यह बात
कि मुझे 500 लाख डॉलर के सिक्के वापस नहीं मिल सकते,
इस बात का सबूत है कि बिटकॉइन सुरक्षित है।
तो, अगर तुमने वह कुंजी कागज़ पर लिखकर रख ली होती,
-तब भी तुम... -फिर वह मेरे पास होती।
हाँ, अगर मेरे पास वह कुंजी होती, तो मैं अपने सिक्के खर्च कर पाता।
मैं एक मशीन फिट कर सकता हूँ, एक सूपर-कंप्यूटर
जो लगातार मेरे बटुए के हर एक कोड का अनुमान लगाएगा।
उसमें मुश्किल की बात यह होगी,
कि ब्रह्मांड में जितने कण हैं, उससे ज़्यादा उसकी संख्याएँ होंगी।
इसलिए, मुझे कई सारे सूरजों की ऊर्जी की ज़रूरत होगी,
-असली सूरज वाली ऊर्जा... -हाँ।
...और कई अरब साल भी उसका पता लगाने के लिए।
मेरे लिए, यही बात बिटकॉइन को सुरक्षित बनाती है
और इसी वजह से मुझे इस बात का भरोसा है कि यही प्रौद्योगिकी भविष्य का पैसा होगी।
हाँ, अगर आप बैठना चाहें,
-तो हम कचड़े के ढेर तक जा सकते हैं... -बिलकुल।
...और मैं आपको दिखा सकता हूँ
कि यह अरबों की हार्ड ड्राइव कहाँ दफ़न है।
इतने सारे लोग, इतना सारा पैसा लेकर,
इस बात पर भरोसा करते हैं कि बाकी के लोग भी उसी पैसे पर भरोसा करेंगे।
यह भरोसे का एक सिलसिला है।
तो, आपको किस चीज़ पर भरोसा करना चाहिए?
आपकी सरकार पर?
कोई चमचमाती धातु?
कोई कंप्यूटर कोड,
या फिर इनमें से कुछ भी नहीं।
इसे देखकर आपको एक अंदाज़ा मिलेगा।
-यहाँ इस पूरी... -बाप रे! हाँ।
और फिर यह ज़मीन के नीचे तक भी है।
वक्त ही बताएगा कि जेम्स की फेंकी हुई हार्ड ड्राइव कितनी बड़ी गलती थी,
पर उसका क्या दोष है अगर वह भविष्य की ओर बढ़ते एक नए तरीके में विश्वास रखता है
और अपनी भावी डिजिटल दौलत को लेकर भी उम्मीद रखता है?
अभी के लिए, वह इससे आगे और नहीं जा सकता।
पर अभी से 10 सालों में, इस बात की पूरी संभावना है
कि उस ड्राइव का मोल कुछ एक अरब डॉलर होगा।
और मैं वहाँ तक जाकर...
-हाँ। -...उसे खोद भी नहीं सकता।
अच्छा, कैमरा मार्क।
एक्शन।
मैं जहाज़ को उल्टा घुमा दूँगा।
मैं जहाज़ को उल्टा घुमा दूँगा!
पिए हुए हाल में कहिए।
मैं जहाज़ को उल्टा घुमा दूँगा।
अच्छा, कट।
बिलकुल सही।